Kiduliai (Klaipėda)

Kiduliai – kaimas Klaipėdos rajono savivaldybėje, 7 km į šiaurės rytus nuo Švėkšnos, 7 km nuo Judrėnų, 3 km nuo Šalpėnų ir 10 km nuo Veiviržėnų. Ribojasi su Vainotiškės, Jonikaičių, Kelvėtų kaimais.Iš rytų prieina Kelvėtų miškas, vakariniu pakraščiu teka Judrė (deš. Graumenos intakas). Priklauso Šalpėnų seniūnaitijai. Lietuvos Respublikos kultūros paveldo registre įrašytos nebeveikiančios Kidulių senosios kapinės (kodas ).

Etimologija 

Kaimo pavadinimas kilęs iš pavardės Kidulis.

Istorija 

1644 m. Švėkšnos dvaro inventoriuje įrašyta pusė tarnystės Kidulių () Matutaičio vaitystėje (), gyveno 4 šeimos. 1695 m. – „pull sluzby Kidulow“ Augilovo vaitystėje (). 1737 m. Švėkšnos bažnyčios katalikų registracijos knygoje įrašytos 3 šeimos, kuriose gyveno 17 žmonių. 1827 m., po Švėkšnos dvaro padalijimo minimas Kidulių kaimas. Jame gyveno 3 šeimos: 24 žmonės ir 9 vaikai. 1846 m. bažnyčios sudarytame sąraše jau minimos 4 šeimos, kuriose gyveno 39 žmonės. 1923 m. kaime buvo 9 ūkiai, kuriuose buvo 64 gyventojai. Iki 1950 m. kaimas priklausė Švėkšnos valsčiui, vėliau – Šalpėnų, Judrėnų, Veiviržėnų apylinkėm. Nuo 1995 metų priklauso performuotai Veiviržėnų seniūnijai. 1965 m., įvykdžius žemių melioracijos projektus, kaimo beveik neliko. 2001 m. gyveno 2 gyventojai. 2011 m. surašymo duomenimis gyventojų nebėra.

Gyventojai

Literatūra 
 Kazys Rėbžda. Šalpėnai. Kaunas: UAB Lisaura, 2015.

Šaltiniai 

Klaipėdos rajono savivaldybės gyvenvietės